**CONTRACT DE FORMARE PROFESIONALĂ**

**Nr. \_\_\_\_ din \_\_\_\_\_\_\_\_\_\_**

**1 Părţile contractante:**

A) **CASA CORPULUI DIDACTIC OLT** cu sediul în mun. Slatina, str. Ionașcu, nr.38, jud. Olt, CIF: 4491156, telefon 0249.406.103, fax: 0249.406.203, reprezentată legal prin director, doamna Carolina-Maria GURALIUC, în calitate de Furnizor al Programului de formare **”ACCES la educație pentru un viitor sigur”**, acreditat prin OM 3737/2021,

și

B) (Nume) (Iniţiala tatălui) (Prenume) ......................................................................................, în calitate de beneficiar/cursant(-ă), domiciliat(-ă) în localitatea ............................., strada .............................. nr. ..... bl. ......... sc. ........... ap. ............., judeţul .............., cod numeric personal ....................., legitimat cu CI/BI seria ........ nr. ....................., eliberat de .............................la data de ................................... telefon ......................., e-mail ........................, cadru didactic la (unitatea școlară) ................................localitatea ............................., jud. .........................., denumit în continuare Beneficiar

**2. Obiectul contractului:**

Prezentul contract are ca obiect reglementarea raporturilor dintre Furnizor şi Beneficiar, cu precizarea drepturilor şi obligaţiilor ce decurg din Programului de formare ”ACCES la educație pentru un viitor sigur”, acreditat prin OM 3737/2021denumit în continuare Program.

Programul de formare este furnizat în cadrul Proiectului POCU **”REGIO UP”, cod SMIS 133862**, al cărui beneficiar este Liceul Tehnologic ”Brătianu” Drăgășani, jud. Vâlcea și Casa Corpului Didactic Olt, în calitate de partener.

**3. Durata contractului:**

**3.1.** Derularea contractului începe la data de 10.10.2022 şi se termină la data evaluării portofoliul profesional personal.

**3.2**. Durata Programului este de 120 de ore în perioada octombrie-ianuarie 2022, conform planului de învăţământ aprobat și 30 de credite profesionale transferabile.

**4**. **Modalitatea de desfăşurare a Programului de formare continuă**: *online*, din care 50% *online meeting*.

**5. Obligaţiile Furnizorului:**

**5.1. Furnizorul se obligă:**

a) să presteze serviciile de formare continuă, cu respectarea normelor legale şi a metodologiilor în materie, punând accent pe calitatea formării;

b) să asigure resursele umane, necesare desfăşurării activităţii de formare;

c) să asigure finalizarea procesului de formare şi organizarea evaluării finale a portofoliului profesional personal;

d) să elibereze în condiţiile legii, după absolvire, Atestatul/Adeverința de formare continuă a personalului didactic, însoţit de Fişa competenţelor şi a disciplinelor/temelor;

e) să furnizeze materialele de studiu/ instruire necesare;

f) să asigure Beneficiarului informațiile necesare pentru buna desfășurare a Programului.

**5.2. Beneficiarul se obligă:**

a) să participe la programul de formare profesională pe întreaga perioadă. Înregistrarea a mai mult de 15 % absenţe din durata totală a programului desfășurat în format *online meeting* conduce la pierderea dreptului beneficiarului de a transmite portofoliul profesional personal pentru evaluarea finală. Prezența la evaluările de final de modul este obligatorie.

b) să nu înregistreze activităţile cuprinse în serviciul de formare profesională prin orice mijloace tehnice audio-video;

**6. Forţa majoră**

**6.1.** Forţa majoră exonerează părţile de răspundere în cazul în care aceasta este dovedită în condiţiile legii. Partea care, din cauză de forţă majoră, nu îşi poate respecta obligaţiile contractuale, va înştiinţa în scris cealaltă parte contractantă, în termen de cel mult 5 zile de la data încetării situaţiei de forţă majoră.

**7. Dispoziții finale**

**7.1.** Pentru Beneficiarul care nu transmite portofoliul profesional personal conform planificării, în vederea evaluării, din motive obiective, se poate face reprogramarea, la cerere, într-o altă serie de evaluare, despre care acesta va fi înştiinţat de către Furnizor.

**7.2.** În cazul în care Beneficiarul nu transmite la timp portofoliul profesional personal și nu solicită o reprogramare, Programul nu se va putea finaliza, iar Atestatul/Adeverința de formare nu se poate elibera.

**7.3.** Eliberarea Atestatului/Adeverinței de formare este condiționată de îndeplinirea condițiilor minime specificate în strategia de evaluare finală.

**7.4.** Informațiile privind prelucrarea datelor cu caracter personal sunt prezentate în Anexa la prezentul contract - Acordul privind prelucrarea datelor cu caracter personal.

**8. Soluţionarea litigiilor**

**8.1.** Părţile contractante vor depune toate diligenţele pentru rezolvarea pe cale amiabilă a neînţelegerilor ce se pot ivi între ele cu ocazia executării contractului.

**8.2.** Dacă rezolvarea pe cale amiabilă nu este posibilă, părţile se pot adresa instanţei de judecată competente din raza teritorială a Furnizorului, potrivit legii.

**9. Modificarea, suspendarea şi încetarea contractului**

**9.1.** Contractul poate fi modificat numai prin acordul de voinţă al părţilor, exprimat prin act adiţional la prezentul contract.

**9.2.** Prezentul contract poate înceta în următoarele condiţii:

a) prin expirarea termenului şi realizarea obiectului contractului;

b) prin acordul bilateral de voinţă al părţilor;

c) prin reziliere.

**9.3.** În cazul în care una dintre părţi nu îşi respectă obligaţiile asumate prin contract, partea lezată poate cere rezilierea contractului și daune.

**10. Dispoziţii finale**

Prezentul contract reprezintă acordul de voinţă al părţilor şi a fost încheiat astăzi, ..............., în două exemplare, din care unul pentru Furnizor şi unul pentru Beneficiar.

|  |  |
| --- | --- |
| **FURNIZOR,** | **BENEFICIAR,** |
| **Casa Corpului Didactic Olt** |  |
| **Director,**  **Carolina-Maria GURALIUC** | (numele şi prenumele)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Coordonator partener,**  **Cristina MIHUȚ** | (semnătura) |